ટીંબા જશવંતગઢ ગ્રામ પંચાયતમાં નાણાંકીય ગેરરીતીનું થયેલ કૌભાંડ અંગે તાલુકા પંચાયતના માજી સદસ્‍ય બાબુભાઈ માંગરોળીયા દ્વારા તા.14/6/18 ના રોજ લેખિત ફરીયાદ જીલ્‍લા વિકાસ અધિકારી તથા તાલુકા વિકાસ અધિકારીને આધારો સાથે કરેલ છે. તેમ છતાં નાણાંકીય ગેરરીતિ જણાતી હોય, રાજકીય દબાણને વશ થઈ અધિકારીઓ તપાસને રોળી- ટોળી નાખી અને ગેરરીતિ આચરનારને બચાવ કરતા હોય તેમ જણાય છે જો તપાસ તત્‍વરીત કરવામાં નહી આવે તો તપાસ નહી કરનારા સામે ન્‍યાયકીય કાર્યવાહી કરવી જોઈએ તેવું તેમજ ગેરરીતી આચરનાર સામે તત્‍વરીત પગલાં ભરવા લોકમુખે ચર્ચાય રહેલ છે. તેમજ ટીંબા જશવંતગઢ ગ્રામ પંચાયતમાં ધણી મોટી ગેરરીતીઓ થયેલ છે. જો તાલુકા વિકાસ અધિકારી ન્‍યાયકીય તપાસ કરે તોબિન અધિકૃત ખર્ચાઓની વિગતો બહાર આવે તેમ છે. જેથી ગેરરીતી આચરનારની સામે તત્‍વરીત પગલાં ભરવા જણાવેલ છે. તેમ બાબુભાઈ માંગરોળીયાએ એક નિવેદનમાં જણાવેલ છે.